Joventut organitza la Setmana Gamer amb tornejos presencials i online de videojocs
16 de juny 2020

![Imagen 1](/media/lc5jwx3q/75_mini_cartel.jpg)

El departament de Joventut i Infància, dins de la seua oferta cultural i d'oci per a este estiu, ha llançat la seua Setmana _Gamer_, dirigida a jóvens d'entre 12 i 25 anys en la qual els tornejos i els videojocs seran els vertaders protagonistes. Amb l'objectiu de compensar el confinament, el departament està oferint, de vesprades, activitats relacionades amb els campus jove que tenen lloc durant el matí en les instal·lacions del Casal Jove. En este cas, l’inici es produix amb esta iniciativa _gamer_, que tindrà lloc del 29 de juny al 2 de juliol, en horari de 17 a 20 hores, aprofitant que de matí se celebra el Campus _Gamer_.

  

En esta ocasió, tant la regidoria com els Corresponsals dels IES i els organitzadors de l'esdeveniment, han previst tant tornejos presencials, a les instal·lacions del Casal Jove (Vent de Marinada, s/n, Port de Sagunt), com a competicions online. Pel que fa als tornejos presencials, cada dia hi haurà una competició diferent, amb els jocs Fortnite, FIFA 20, Mario Kart, Smash Bross, Just Dance o Beat Saber, mentre que el torneig online serà del videojoc League of Legends i serà retransmés en directe en la sala d'actes del Casal Jove.

  

El departament ha previst en les seues instal·lacions una zona de PlayStation, amb 16 PS4, a més de zona Nintendo Switch, zona de simuladors de conducció de cotxe, zona Just Dance o zona realitat virtual, a més de la sala d'actes des d'on s'emetrà en directe el torneig online del League of Legends.

  

Totes les activitats són gratuïtes però amb inscripció prèvia en [https://www.omegawg.com/semana-gamer-puerto-de-sagunto/](https://www.omegawg.com/semana-gamer-puerto-de-sagunto/).

  

L'aforament de les activitats serà limitat per complir i respectar les normes de seguretat i higiene establides per les autoritats sanitàries. A més, els tornejos compten amb totes les mesures necessàries de seguretat i higiene per garantir la seguretat dels assistents a esta Setmana _Gamer_.

  

  

![](/media/c30nwqei/75_cartel.jpg)  
  
  

  

*   [](http://www.facebook.com/sharer.php?u=https://aytosagunto.es/va/actualitat/joventut-organitza-la-setmana-gamer-amb-tornejos-presencials-i-online-de-videojocs/ "Facebook")
*   [](http://twitter.com/share?url=https://aytosagunto.es/va/actualitat/joventut-organitza-la-setmana-gamer-amb-tornejos-presencials-i-online-de-videojocs/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/joventut-organitza-la-setmana-gamer-amb-tornejos-presencials-i-online-de-videojocs/ "Linked In")
*   [](mailto:?body=https://aytosagunto.es/va/actualitat/joventut-organitza-la-setmana-gamer-amb-tornejos-presencials-i-online-de-videojocs/)